Kamu bisa jelasin ke aku soal Lee Hyori dalam bahasa jawa?

Lee Hyori (이효리) lair ning tanggal  ya iku artis lan penyanyi musik R&B lan musik Hip hop Koréa. Dhèwèké kondhang ing Koréa amarga ayuné lan panampilané. Hyori iku anak paling enom. Kariré diwiwiti saka ngisoré Daesung entertainment.

Dhèwèké dadi anggota grup vocal wanita kang jenengé Fin K.L kang miwiti debut kaping pisanan ing tanggal 22 Mèi 1998.

Fin K.L iku maksuté Fine Killing Liberty; grup musik iku ngrilis rong album kang sukses ing Koréa. Sawisé Fin K.L bubar, Hyori miwiti karir soloné.

Setaun sawisé album kaping papat Fin K.L dirilis, album solo kaping pisanan Hyori uga dirilis ing pungkasane taun 2003 kanthi judhul STYLISH ….E. Album iki bisa anggawe Hyori nyabet panghargaan-panghargaan ing ajang Daesang Award 2003, lan bisa nggawa pitung panghargaan.

Ora mung nyanyi, Hyori uga njegur ning donya filem. Dhèwèké tau mainaké peran ing drama seri THREE LEAF CLOVER nganti 16 episode. Fèbruari 2006, dhèwèké ngrilis album kaping loroné kanthi judhul DARK ANGEL kanthi tetembangan pisanan judhulé Get Ya. Ing tetembangan mau, dhèwèké dituding niru laguné Britney Spears, Do Somethin’.

November 2006, Hyori nampa kontrak karo M-Net Entertainment lan dadi artis wanita kanthi gaji gedhé dhéwé ing Koréa. Hyori ngluncuraké album digital kanthi judhul IF IN LOVE LIKE THEM ing tanggal 6 Maret 2007. Drama kang dibintangi dhèwèké, IF IN LOVE LIKE THEM dipenging tayang miturut komite penyiaran Koréa lan stasiun televisi mau njaluk ngapura karo para penontoné.

Ora mung ing Koréa, dhèwèké uga nyoba karir ing Jepang lan nayangaké IF IN LOVE LIKE THEM ing sawijining stasiun televisi Jepang.

Dhèwèké uga diundhang menyang Jepang kanggo mromosikaké drama mau.

Sasuwené vakum nyanyi, Hyori dadi panatacara kanggo acara televisi TIME MACHINE lan HAPPY TOGETHER.

Dhèwèké uga dadi anggota kanggo reality show kang judhulé FAMILY OUTING.

Albumé kaping telune judhulé IT’S HYORISH kang diluncuraké tanggal 16 Juli 2008. Sawisé nganti rong taun, dhèwèké ngrilis album kang kaping papaté, H-LOGIC tanggal 13 April 2010. Pitung lagu kang ana ning album mau dituding njiplak. Ning tanggal 21 Juni 2010, dhèwèké kabukti njiplak. Saliyané nyanyi, dhèwèké uga dadi presenter, model iklan Samsung, Calvin Klein, lan Adidas. Taun 2007, dhèwèké dadi bintang ing perusahaan kosmetik Isa Knox bebarengan karo Jessica Alba. Ing taun 2011, Hyori dadi model ing sawijining produk mode kondhang, Calvine Klein. Sadurungé iku, dhèwèké lumebu ing salah siji saka 100 bintang paling seksi ing donya, bebarengan karo bintang-bintang liyané kaya ta Beyonce, Kate Moss, lan Zhang Ziyi.